La delegació de Joventut i Infància posa en marxa ‘Lluna Plena Nadal’
11 de desembre 2019

Divendres que ve 13 de desembre, la delegació de Joventut i Infància posa en marxa el programa per a adolescents majors de 14 anys, Lluna Plena Nadal, amb l'organització conjunta dels corresponsals dels IES i la col·laboració de l'Associació Juvenil la Cova del Llop, associació formada per antics corresponsals. En la programació es desenvoluparan gratuïtament tallers de cuina, activitats de decoració nadalenca, concurs de fotografia i jocs de taula.

  

Segons ha informat el delegat de Joventut  i Infància, Guillermo Sampedro, en esta ocasió la programació tindrà una temàtica nadalenca en la qual es desenvoluparà, a les 18.00 h, un taller de cuina sobre dolços de nadal i postals festives, a càrrec del voluntari d'Erasmus de Grècia. A les 20.00 hores està  previst realitzar el taller de decoració nadalenca on els participants podran elaborar les seues pròpies caixes i bosses originals per a embolicar els regals d'estes festes i fer decoració nadalenca amb material de reciclatge. I a les 21.00 hores hi haurà un concurs de fotografia en el qual es premiarà amb objectes nadalencs la foto més original pujada en la xarxa social d'Instagram. A continuació, a les 23.00 hores es desenvoluparà el torneig del joc de taula _passé traeppé_. Tots dos concursos es premiaran amb un sopar en la Bocatería Ximo’s. Així mateix, també hi haurà activitats de karaoke, joc de taula gegant, futbolí, tenis de taula, bàdminton i jocs en la PS4.

  

Des de la regidoria expliquen que continuen apostant per l'oci alternatiu i nocturn obrint fins a les 01.00 hores per a afavorir la iniciació dels jóvens en les primeres eixides nocturnes en un oci alternatiu i saludable.

  

  

![](/media/4zqjy5qw/73_cuerpo_lluna-plena.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-i-infancia-posa-en-marxa-lluna-plena-nadal/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-i-infancia-posa-en-marxa-lluna-plena-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-i-infancia-posa-en-marxa-lluna-plena-nadal/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-i-infancia-posa-en-marxa-lluna-plena-nadal/)